Saade on toodetud koostöös Joyce Meyer'i teenistusega.
IGAPÄEVAELU RÕÕMUD
Solvumine on midagi,
mis takistab meid armastamast teisi.
Kui meie sees on andestamatus..
Tegelikult tahan rääkida sellest, mis eelneb andestamatusele.
Räägin väikestest asjadest, millele me ei pööra tähelepanu,
millest saavad suured probleemid, mis hakkavad mõjutama
meie suhet Jumalaga, palveaega või ülistust.
Me ei tegele väikeste asjadega, kuna ei pea neid tähtsateks.
"Sina solvasid mind! Pole minu süü, et solvusin."
Igaüks peab võtma enda elu eest vastutuse.
Minu vastutus on võtta vastu Jumala arm ja mitte solvuda.
Isegi kui püüdsid mind meelega solvata.
Minu vastutus on mitte solvuda.
Süüdistame teisi oma tunnetes.
"Solvusin, kuna solvasid mind."
"Sina pead muutuma."
"Pead mu tuju üleval hoidma, et ma ei pahandaks."
Kas oled märganud, et Jeesust ei seganud inimesed.
Nad võisid Teda tõrjuda, kuid ta ei hoolinud.
Nad keeldusid Teda uskumast ning piinasid Teda.
Nad magasid, kui Ta vajas palvetuge.
Miks see ei seganud Teda?
Kuna Ta teadis, kes Ta on ja kuhu Ta on teel.
Vaenlasel oleks pidu läbi,
kui kõik inimesed maamunal õpiksid selle ära.
Tea, kes sa oled Kristuses. See on kõige tähtsam asi.
Sinu väärtus ei sõltu sellest, kuidas sind on koheldud.
Kellelgi on vaja seda täna kuulda.
Sinu väärtus ei sõltu sellest, kuidas sind on koheldud.
Loeme Markuse 11:22.
Tuttav kirjakoht, kuid siiski väga tähtis.
See räägib sellest,
kuidas viha ja solvumine mõjutavad meie palveelu.
Palvetades tasub paluda midagi, millele võid saada vastuse.
Kas olete sama meelt?
Algusaastatel pani Jumal mulle midagi südamele.
Ta ütles väga lühidalt:
"Kui tahad millegi üle viriseda, ei tasu selle eest palvetada."
Hea küll.
Jumal ei vasta kaebustele.
Ta vastab palvetele, mitte kaebustele.
Kui palvetan ja kaeban edasi, siis tegelikult näitan sellega,
et Jumal ei kuulnud mind, seega mul on õigus viriseda.
Filiplastele 4:6: "Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises."
Vajame oma eludesse rohkem kiitust ja tänu.
Markuse 11:23: "..kes iganes ütleb tollele mäele:
"Kerki ja kukuta end merre!" ega kõhkle oma südames,
vaid usub, et see, mis ta räägib, sünnib, siis see saabki talle!"
Aamen!
Salm 24: "Kõike, mida te iganes palves endale palute -
uskuge, et te olete saanud, ja see saabki teile!"
Salm 25: "Ja kui te olete palvetamas.."
"..kui teil on midagi kellegi vastu.."
Väikesed pisiasjad.
Siis andke andeks!
Lase olla! Jäta sinnapaika.
Kerime veidi tagasi.
"Ja kui te olete palvetamas.."
"Kui teil on midagi kellegi vastu.."
Mõne töökoja või toidupoe vastu..
Ülemuse, töökaaslaste, naabri või pereliikme vastu.
Valitsuse peale ei tasu pahane olla, sest see ei muuda midagi.
Ma ütlen seda nüüd väga lihtsalt ja lühidalt.
Selleks, et Markuse 11:22-25 võiks sinu elus toimida,
on vaja tegutseda salmi 26 kohaselt.
Kui olete palvetamas ja teil on midagi kellegi vastu..
Jeesus ütleb väga lihtsalt: "Lase olla. Ära tee välja."
Pole vaja mängida.
Võitjad ei ole nõus solvuma.
Nad ei ela solvunult.
Taavet oli karjane, kellest sai kuningas.
Ta sai palju võimalusi, mille peale solvuda.
Saamuel läkitati välja võidma uut kuningat.
Taaveti seitse venda saadeti talle valimiseks.
"See peab olema vanim, Eliab."
Ei, tema ei ole see.
"See peab olema Abinadab."
Ei, tema ka ei ole.
"Siis on see Samma."
Ei ole temagi.
Seitse venda vaadati üle.
Prohvet ütles, et keegi neist ei ole õige.
Kas teisi poegasid ei ole?
Siis on veel Taavet.
Nad ei tulnud selle peale, et Taavet kohale kutsuda.
Oh, kuidas me solvume, kui meid ei panda tähele.
Kui keegi ei võta arvesse meid ja meie tundeid.
Keegi ei tulnud selle peale, et meid kutsuda või meile mõelda.
Algusest peale, isegi enne võidmist ta katsuti läbi.
Teda testiti.
Kas teate, mis on naljakas?
Prohvet võidis Taaveti tema seitsme venna silmade ees.
"Tema või?!"
Jumal ei näe nii, nagu inimesed näevad.
Jumal näeb südant.
Tuleb olla ettevaatlik.
Jumal võib kasutada keda iganes.
Miks teda ei võitud salajas?
Prohvet oleks võinud kutsuda ta kõrvale ja öelda,
et kord saab temast kuningas, kuid sellest ei tohi rääkida.
Ei, see juhtus vendade ees.
Nad võisid olla väga pahased.
Kes ta on enda arvates?
See tuli välja veidi hiljem, 1. Saamueli 17:23-54,
kui Taavet tahtis minna vaatama võitlust Koljati vastu.
Ta ei mõistnud, miks ükski sõdur ei seisnud Koljatile vastu.
Kuna ta teadis, et Jumal võitleks koos temaga.
Ta teadis seda.
Ta võiti kuningaks, kuna ta tundis Jumalat.
Ta teadis, kes on Jumal. Ta suutis Teda usaldada.
Kuidas ta tundis Jumalat?
Ta oli olnud inimestest eemal
ja veetnud palju aega üksi lambaid karjatades.
Ära kurda, et oled jäänud üksi.
See on aeg õppida tundma Jumalat.
Taavet tahtis näha võitlust.
Ta rääkis oma vanema vennaga, kes ütles:
"Kelle juurde sa oma lambad jätsid?"
"Vastik väike ninatark."
Ta tahtis Taavetit panna tundma end väärtusetuna,
kuna ta ei tahtnud, et Taavet võtaks ette midagi tähtsat.
"Kelle juurde sa lambad jätsid?"
Ära luba kellelgi end alavääristada või väikeseks teha.
"Sa oled kõigest ema."
Olen ema suure algustähega.
Kasvatan Jumalale hiiglaseid.
"Sa kõigest koristad teiste inimeste kodusid."
Ei. Olen Jumala teenija.
Ta on andnud mulle teenimise anni.
Naudin seda, milleks Jumal on mind kutsunud.
Ära lase inimesel sind alavääristada,
kuna sa näiliselt ei tee midagi, mis oleks maailma silmis suur.
Jumal ei näe nii, nagu maailm.
Jumal hoolib ainult sellest, kas teed, mida Tema on palunud.
Kui seda teed, oled teistega samaväärne.
Taavet tegi ainult seda, mida jumal palus.
Temast sai kuningas.
Kui teed, mida Jumal palub, ei tea sa iial, kui suur asi see on.
Eliab küsis siis:
"Ja kelle hoolde sa jätsid selle väikese karja sinna kõrbe?"
"Sa tulid muidugi selleks, et näha taplust."
1. Saamueli 16 öeldakse, et Taavet vastas:
"Mida ma siis nüüd olen teinud?"
Ta oli harjunud sellega.
Ta oli harjunud oma vendade suhtumisega.
Vahel vanemad vennad-õed ei salli kõige nooremat,
kuna viimane on ära hellitatud, samas nende elu on raske.
"Sinul on kerge elu. Mina pidin kogu aeg töötama."
Nii see lihtsalt on, sünnijärjekorda ei saa muuta.
Kui kõige noorem sünnib,
on vanematel rohkem raha, ta on nende viimane laps jne.
Taavet oli noorim ja kannatas.
"Ma tunnen su südame kurjust!" "Mida ma siis nüüd olen teinud?"
Siis tuleb hea koht.
Järgmises salmis on kirjas, et Taavet pöördus tema juurest ära.
Võimas.
Võitjad keelduvad solvumast.
Ta ei olnud nõus solvuma. Teda katsuti läbi järjepidevalt.
Kas arvad, et sind ei katsuta läbi, kui teed Jumala asju?
Jumal paneb su olukordadesse, kus arvad, et see on vaenlase töö.
Ainult selleks, et näha, kas oled valmis järgnema Talle.
Võitjad keelduvad solvumast.
Matteuse 5:24: "Jäta oma and altari ette
ja mine lepi esmalt ära oma vennaga ja alles siis tule ja too oma and!"
Jumal ei taha meie andi või ülistust,
kui kanname südames pahameelt kaasas.
Räägime pahameele varjamisest.
1. Peetruse 4:8 öeldakse: "Armastus katab kinni pattude hulga."
Mida see tähendab?
Kinni katmine tähendab varjamist või saladuse hoidmist.
1. Moosese 9 räägitakse Noast peale laeva randumist.
Kui nad said laevast välja, siis nad istutasid viinaaedu.
Noa jõi liiga palju veini, oli purjus ja lamas alasti telgis.
Piibel on väga kujundlik.
Salmid 21-23:
"Ta jõi veini, jäi joobnuks ja ajas oma telgis enese paljaks.
Aga Haam, Kaanani isa, nägi oma isa paljast ihu
ja rääkis sellest oma kahele vennale õues."
"Isa on purupurjus ja paljas."
"Tulge vaatama."
Mulle meeldib see koht: "Siis Seem ja Jaafet võtsid vaiba
ja panid enestele õlgadele, läksid tagurpidi ja katsid kinni
oma isa palja ihu; nende näod olid ära pööratud,
nõnda et nad oma isa paljast ihu ei näinud."
Alastiolek esindab siin sooritatud pahategu.
Üks poegadest paljastas selle, kuid kaks poega katsid kinni.
Edasi lugedes saame teada,
et see, kes teistele rääkis, sai enda peale needuse.
Kaks poega, kes katsid isa kinni, said mõlemad tema õnnistuse.
Võime saada Jumalalt õnnistuse,
kui me ei räägi teiste kurjadest tegudest.
Selle asemel palvetame ja hoiame oma suud lukus.
Palvetan kohe iseenda eest.
Palvetan Jeesuse nimel, anna andeks iga olukord,
kus olen rääkinud inimestele kellegi teise nõrkustest.
Palun andesta mulle ja anna uus algus.
Kes veel vajab sellist palvet?
Isa, palun meie kõikide eest, andesta meile,
kui oleme rääkinud välja üksteise nõrkusi ja saladusi.
Kui oleme rääkinud inimestele, mis keegi on korda saatnud.
Aita meid, et me tulevikus seda ei teeks.
Anna uus algus.
Saame uue alguse, kuid see on väga tähtis.
Tunneme haiglast mõnu sellest, kui saame teiste asjadest rääkida.
"Sa ei usu elu sees.."
"Sa kohe kindlasti ei usu!"
"Kas suudad uskuda?"
"Ei, ma ei suuda uskuda!"
"Seda sa küll ei usu!"
Kurb on see, et iga korraga lisatakse loole midagi juurde.
Kui lugu on jõudnud 20 inimeseni..
Armastus katab kinni pattude hulga.
Teeme lahti Matteuse 18:15.
Kas kõik on hästi?
See on nii tähtis.
Loodan, et kellelegi jõuab kohale.
Siin räägitakse,
kuidas käituda inimestega, kes on sind solvanud.
Inimestega, kellega meil on lahendamata asju.
"Aga kui su vend peaks patustama, siis mine, noomi teda nelja silma all!
Kui ta sind kuulab, siis oled sa oma venna tagasi võitnud."
Kui ta sind aga ei kuula,
siis võta asi ette kahe inimesega ja edasi juba kogudusega.
Järgimiseks on antud mudel.
Tihtipeale räägime kõigi teiste, kuid mitte asjaosalistega.
Konfliktiosapoolega ei räägi, kuid kõigi teistega küll.
Kui palju oleks võimalik ära hoida, kui räägiksime kohe asjaosalisega.
"See häiris mind.
Võib-olla tõlgendasin valesti, kuid mind jäi see asi vaevama.
Tahan sinuga sellest rääkida."
Enamik asjadest saaks sel viisil lahendatud.
Tekitame palju probleeme, kui räägime kõigi teistega.
Asi ei ole hukkamõistmises.
"Ei ole hukkamõistu neile, kes on Kristuses."
Eesmärgiks on liikuda edasi
ja nautida rohkem sellest, mis Jeesus meile anda tahab.
Tahan väelist võidmist ja kogu õnnistust.
Vajame rohkem Jumala armu ja Püha Vaimu väge,
et tegeleda inimestega Jumala ja mitte enda meele järgi.
Ainus viis aidata inimesi on tegeleda probleemiga.
Väga tore, kui see ei puuduta sind.
Kui see puudutab sind,
võta vastu see Tõde, kuid ära mõista end hukka.
Ole Jumalale tänulik selle sõnumi eest.
Tihti me ei pane isegi tähele..
Tahan teilt midagi küsida.
Kas tõstaksid oma käe üles, isegi televaatajad võivad tõsta..
Kui paljud võivad öelda,
et siia tulles nad olid millegi või kellegi peale solvunud,
ega pidanud seda probleemiks, kuni hakkasin sellest rääkima?
Paistab, et umbes 98%.
Sellepärast on vaja nendest asjadest rääkida.
Jumal saatis oma Poja surema meie eest,
et meie võiksime nautida elu, et meie rõõm oleks ülevoolav.
Mulle meeldib tõega silmitsi seista.
Mulle meeldib Sõna, mis teeb mind paremaks ja viib edasi.
Armastus katab pattude hulga.
Armastus ei solvu kergesti.
Armastus ei tunne pahameelt.
Isekad inimesed solvuvad kergesti.
Kui nad ei saa oma tahtmist, siis nad solvuvad.
Nad on ebakindlad ja kogevad end kergesti tõrjutuna.
Neil on negatiivne mõtlemine, nad ootavad alati halvimat.
Kergesti solvuvad inimesed on vaenlasele lihtne saak.
Nad jäävad iga kord lõksu.
Nad on õnnetud, kuna solvunud inimene
on õnnetum kui see, kelle peale ta on solvunud.
Kergesti solvumine takistab Jumala plaani täitumist.
Nad ei saa edasi liikuda, kuna süda on täis valesid.
Nad komistavad ja kukuvad.
Kergesti solvuvad inimesed ei ole targad.
See pole tarkus,
kui Jumala Sõna keelab midagi ja me ikkagi teeme seda.
Nad ei ole ka vabad, kuna pahameel ei too vabadust.
Kui oleme pahased, siis me ei ole vabad.
Maksame kõrget hinda millestki, mis on täiesti kasutu.
Ütleme koos: solvumine on kasutu tegevus.
Võitjad keelduvad solvumast.
Tähtis, et tunneksime ära ja oskame olla solvumata,
kui tahame Jumala rahu, rõõmu ja väge oma eludesse.
Kui lubame endal solvuda, takistame Jumala plaani täitumist.
Pakume 4-osalist õpetussarja "Kuidas tegeleda solvumisega?"
Solvumisi tuleb ikka ette.
Õpi nendega tegelema Jumala Sõna kohaselt.
Pakume ka raamatut "Konfliktivaba elu".
Elu ei ole väärt elamist, kui me ei õpi elama rahus.
Hetke pärast järgneb tähtis sõnum meie partneritele.
Inimsuhted on täis väljakutseid ja solvumiseks on palju võimalusi.
Õpi Joyce'i õpetuste abil,
kuidas mitte solvata ja ise mitte solvuda.
Tasuta kaasa Joyce'i raamat "Konfliktivaba elu".
Tellimused koduleheküljelt www.joycemeyer.org.
Tagasi põhiasjade juurde.
Joyce'i "Bootcamp" on vaimne treening.
Õpetus põhiasjadest nagu
palve, Jumala tundmine, usk ja sõnakuulelikkus.
Järgmises osas..
Tänan kõiki meie partnereid
ustava pühendumise eest meiega koos inimesi aidata.
Saame kuulutada rõõmusõnumit kõikjal maailmas.
Elame rasketel aegadel.
Teie annetuste abil aitame inimesi nii füüsiliselt kui vaimselt.
Samuti jagame Jumala Sõna tõde.
Ütleme tihti, et meie teenistus ongi meie partnerid.
See on tõde.
Ilma teieta ei oleks seda organisatsiooni.
Teie abil saame jätkata.
Hoiame teid palves.
Palvetan teie eest peaaegu igal hommikul.
Palun Jumalal teha teie teed sirgeks,
et võiksite püsida kitsal teel, mis juhib ellu.
Palun õnnistust teie andide ja kodude üle.
Palun päästmist teie peredele, et teie vajadused saaksid täidetud.
Palvetan teie eest hommikuti.
Palvetage teiegi meie pärast.
Me vajame seda.
Oled tähtis osa sellest, mis Jumal on juhtinud meid tegema.
Me ei saaks teha seda ilma teieta.
Teie oletegi Joyce Meyer'i teenistus.
Isa, palun meie partnerite pärast.
Armastan neid väga ja soovin, et nad tunneksid seda armastust.
Oled trööstija Jumal.
Tröösti neid valu ja raskuste keskel.
Paljud annavad oma vähesest.
Neil on raskused ja isiklikud probleemid.
Palvetan, et nad mõistaksid Sinu Sõna,
ning et nende elus oleks võit, Sinu vägi ja tervis.
Täida kõik nende vajadused.
Palvetan nende eest ja tänan igaühe eest.
Nad on osa meist.
Sina oled see liim, mis hoiab meid koos.
Jeesuse nimel, aamen.
Soovin teile meeldivat päeva jätku!
Tänan veelkord toetuse eest.
Tõlge: Sanna Pitko
Eelnev saade valmis koostöös Joyce Meyer teenistuse toetajatega.